දෙවැනි වරටත් සංවිධානය කරනු ලබන මෙම සිනමා උළෙල සඳහා විවිධ රටවල් නියෝජනය කරමින් චිත්‍රපට 220 ක් ඉදිරිපත් වූ අතර මෙම තෙදින පුරා චිත්‍රපට 40 ක් ප්‍රදර්ශනය කිරීමට නියමිතය.ලංකාවෙන් ලැබුණු චිත්‍රපට ද ජාත්‍යන්තර ප්‍රමිතියට අනුව එකම වර්ගීකරණ රටාවකට අනුකූලව මෙම උළෙල සඳහා තෝරා ගැනීම ද විශේෂත්වයකි.මෙවර සිනමා උළෙලේදී සම්මාන 15 ක් පිරිනැමීමට නියමිත අතර වෘත්තාන්ත කෙටි චිත්‍රපට, වාර්තා කෙටි චිත්‍රපට සහ පර්යේෂණාත්මක කෙටි චිත්‍රපට ලෙස කාණ්ඩ වර්ගීකරණය කොට තිබේ.